ועדת החוקה, חוק ומשפט, כנסת 20, פרוטוקול מספר 363, 2017-03-20 11:00

יעל גרמן: שלום לכולם, בוקר טוב, אני מודה לכל המשתתפים.

יעל גרמן: כידוע לכם, בדיון האחרון על התיקון לחוק דנו באפשרויות שונות, בין השאר להחיל בתוך החוק הזה אפשרות למנוע מעבריין גם לחזור למקום תפילה או למדרשה דתית.

יעל גרמן: קיבלתי את חוות הדעת של משרד המשפטים, שאמר: לא נעשה את זה בחופזה.

יעל גרמן: אם אכן אנחנו רוצים לעשות את התיקון הזה, זה יהיה תיקון בפני עצמו.

יעל גרמן: אי לכך, אני מבקשת לעבור להקראה.

<נעמה מנחמי: נעבור להקראה של הנוסח שעבר בקריאה הראשונה.

<נעמה מנחמי: למיטב הבנתי, הוא נשאר כפי שהוא, אלא אם כן יש למישהו איזו הערה.

<נעמה מנחמי: אקרא את הנוסח המשולב ככל שהוא רלוונטי.

<נעמה מנחמי: בסעיף 2 נוסיף את ההגדרה ""מוסד לימודים" – לרבות מוסד להכשרה מקצועית.

<נעמה מנחמי: " את סעיף 3 אקרא כולו מאחר ויש בו כבר הרבה תיקונים.

<נעמה מנחמי: סעיף 3 – צו המגביל חזרת עבריין מין לסביבה נפגע העבירה "(א) בית-המשפט רשאי להטיל על עבריין מין, בצו, מגבלות על מגורים, עבודה או לימודים במוסד לימודים בקרבת מקום המגורים או מקום העבודה של נפגע העבירה או בקרבת מוסד הלימודים שנפגע העבירה לומד בו (בחוק זה – מגבלות), אם שוכנע, לאחר שקיים דיון בעניין, כי יש צורך בהטלת מגבלות משום שלנפגע העבירה עלול להיגרם נזק נפשי של ממש אם עבריין המין יתגורר, יעבוד או ילמד בקרבת מקום מגוריו או מקום עבודתו של נפגע העבירה או מוסד הלימודים שהוא לומד בו; בהחלטה לפי סעיף זה יביא בית-המשפט בחשבון, בין השאר, את הפגיעה שתיגרם לעבריין המין בשל הטלת המגבלות.

<נעמה מנחמי: " נעבור לסעיף קטן (ג), לפסקה (3): "(ג) (3) הוטלו על עבריין המין מגבלות שיש בהן כדי להשליך על מקום מגוריו, מקום עבודתו או מוסד הלימודים שבו הוא לומד, בקרבת מקום המגורים או מקום העבודה של נפגע העבירה או מוסד הלימודים שנפגע העבירה לומד בו בצו לפי חוק ההגנה על הציבור מפני ביצוע עבירות מין, התשס"ו-2006 (בסעיף זה – צו פיקוח), רשאי בית-המשפט לקיים דיון בבקשה שהוגשה לפני תום תקופת הפיקוח כאמור בצו או לפני ביטול או שינוי של מגבלות כאמור, ואם מצא שיש צורך בכך מנימוקים מיוחדים שיירשמו – בתוך שלושה חודשים מתום תקופת הפיקוח או מביטול או שינוי המגבלות כאמור; בהחלטה לפי פסקה זו לא יוטלו על עבריין המין מגבלות מחמירות יותר מאלה שהוטלו עליו במסגרת צו הפיקוח.

<נעמה מנחמי: (ד) החליט בית-המשפט להטיל מגבלות, יקבע את המגבלות כאמור בפסקאות (1) ו-(2), והכל במידה שאינה עולה על הנדרש כדי למנוע נזק נפשי של ממש לנפגע העבירה: (1) יקבע את תקופת הזמן שבה ייאסר על עבריין המין להתגורר, לעבוד או ללמוד במוסד לימודים בקרבת מקום המגורים, או מקום העבודה של נפגע העבירה או מוסד הלימודים שנפגע העבירה לומד בו, ובלבד שהתקופה לא תעלה על שלוש שנים; בית-המשפט רשאי להאריך את התקופה מעת לעת לתקופות נוספות שלא יעלו על שלוש שנים כל אחת, אם שוכנע כי מתקיים האמור בסעיף קטן (א); (2) יקבע את האזור שבו ייאסר על עבריין המין להתגורר, לעבוד או ללמוד במוסד לימודים, לפי נסיבות העניין; קביעת האזור תיעשה, ככל הניתן, תוך שמירה על סודיות המען של מקום המגורים או מקום העבודה של נפגע העבירה או מוסד הלימודים שנפגע העבירה לומד בו.

<נעמה מנחמי: סעיף 4 – מינוי מומחה מטעם בית המשפט (א) בית-המשפט המקיים דיון לפי סעיף 3, רשאי למנות מומחה מטעמו אשר יחווה את דעתו בכתב על מצבו של נפגע העבירה; חוות הדעת תכלול הערכה של הנזק הנפשי שעלול להיגרם לו כתוצאה ממגורים, עבודה או לימודים של עבריין המין בקרבת מקום מגוריו או מקום עבודתו של נפגע העבירה או מוסד הלימודים שהוא לומד בו (בחוק זה – חוות דעת); בהחלטתו אם למנות מומחה, יביא בית-המשפט בחשבון את עמדת עבריין המין.

<נעמה מנחמי: סעיף 7 – עיון חוזר, ערר וערעור (א) עבריין מין שהוגבל במגורים, בעבודה או בלימודים לפי חוק זה רשאי לפנות לבית-המשפט שנתן את הצו בבקשה לעיון חוזר אם נתגלו עובדות חדשות או נשתנו הנסיבות ממועד מתן הצו.

<נעמה מנחמי: " אלו התיקונים.

יעל גרמן: האם יש הערות כלשהן?

יעל גרמן: אין.

יעל גרמן: תודה.

יעל גרמן: נעבור להצבעה.

יעל גרמן: אני מצטערת שאני פה לבדי אבל כידוע לי אין מתנגדים, וזה רק בגלל העומס הרב שקיים היום במשכן, שכל אחד נמצא במקום אחר.

יעל גרמן: מי בעד?

יעל גרמן: מי נגד?

יעל גרמן: מי נמנע?

יעל גרמן: בעד – 1

יעל גרמן: נמנעים – אין

יעל גרמן: הצעת החוק נתקבלה פה אחד.

יעל גרמן: אני מודה לכולם ומקווה שגם נשלים את התיקון שלא יאפשר לעבריין מין לחזור למקום תפילה.

יעל גרמן: אני חושבת שזה יהיה תיקון חשוב מאוד, אבל נעשה את זה כמובן בשיתוף.

יעל גרמן: תודה רבה.

יעל גרמן: הישיבה נעולה.